

**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΚΡΗΤΗΣ**

|  |  |  |
| --- | --- | --- |
| **ΥΠΟΔΙΕΥΘΥΝΣΗ ΟΙΚΟΝΟΜΙΚΗΣ ΔΙΑΧΕΙΡΙΣΗΣ****ΤΜΗΜΑ ΠΡΟΜΗΘΕΙΩΝ** Πανεπιστημιούπολη ΒουτώνΚτήριο Διοίκησης70013 ΗράκλειοΠληροφορίες: Π. ΣαλεμήΤηλ: 2810 393137Fax: 2810 393408 |  | **Ηράκλειο 5/2/2015****Αρ. Πρωτ.: 1331** |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Το Τμήμα Προμηθειών του Πανεπιστημίου Κρήτης, πρόκειται να προβεί με τη διαδικασία της απευθείας ανάθεσης, στην ανάθεση της επίβλεψης της σωστής λειτουργίας και συντήρησης της μονάδας του Βιολογικού Σταθμού επεξεργασίας λυμάτων και των αντλιοστασίων λυμάτων των κτηρίων του Πανεπιστημίου Κρήτης στις Βούτες Ηρακλείου, με συνολικό προϋπολογισμό δαπάνης **13.800,00 €** συμπεριλαμβανομένου ΦΠΑ.

Θα βαρύνει τις πιστώσεις του προϋπολογισμού Δ.Ε. του Ιδρύματος, οικον. έτους 2015 και συγκεκριμένα τον Κωδικό έργου 2014ΣΕ54600012, εγκεκριμένο αίτημα με ΑΔΑΜ: 15REQ002553550.

**Αναλυτικά:**

Η παρούσα αφορά τις εργασίες επισκευής, συντήρησης και επίβλεψης της σωστής λειτουργίας της μονάδας του Βιολογικού Σταθμού Επεξεργασίας Λυμάτων και των Αντλιοστασίων Λυμάτων (κεντρικής μονάδας, Φοιτητικού Κέντρου, Χημικού, Αθλητικού Κέντρου, Βιβλιοθήκης, Διοικητηρίου ΙΙ και Η/Υ ) που βρίσκονται στους χώρους του Πανεπιστημίου Κρήτης στις Βούτες Ηρακλείου. Δεν αφορά τον εξοπλισμό των Φίλτρων Άρδευσης.

Ο ανάδοχος θα επιθεωρεί και θα συντηρεί καθημερινά (για άμεση διάγνωση και επισκευή σε περίπτωση βλάβης ή δυσλειτουργίας) τα παραπάνω χωρίς ιδιαίτερη ειδοποίηση από το Π.Κ.

Οι εργασίες που θα εκτελούνται με ευθύνη και έξοδα του αναδόχου, περιλαμβάνουν τουλάχιστον:

* Εργασίες και υλικά για την συντήρηση των φυσητήρων (φίλτρα, λάδια, ιμάντες, κ.λ.π.).
* Εργασίες και υλικά για την συντήρηση των ηλεκτρολογικών και υδραυλικών εγκαταστάσεων που αφορούν ή βρίσκονται εντός και εκτός της μονάδας και των αντλιοστασίων. Δεν περιλαμβάνονται οι κεντρικές παροχές από και προς τη μονάδα και τα αντλιοστάσια.
* Εργασίες αποψίλωσης και καθαρισμό του περιβάλλοντα χώρου της μονάδας και των αντλιοστασίων.
* Καθαρισμό και συντήρηση του κτιρίου του μηχανοστασίου της μονάδας.
* Καθημερινή απομάκρυνση των προϊόντων εσχαρισμού.
* Απομάκρυνση της λυματολάσπης όταν απαιτηθεί.
* Οι χημικές αναλύσεις του τελικού προϊόντος θα γίνονται, με ευθύνη και έξοδα του αναδόχου, σε πιστοποιημένο εργαστήριο, σύμφωνα με τα αναφερόμενα στην ΚΥΑ 145116/02-02-2011 (ΦΕΚ354τ.Β΄/2011) «Καθορισμός μέτρων, όρων και διαδικασιών για την επαναχρησιμοποίηση επεξεργασμένων υγρών αποβλήτων και άλλες διατάξεις». Τα αποτελέσματα της ανάλυσης θα παραδίδονται στον αρμόδιο Φορέα (Περιφερειακή Διοίκηση) και θα κοινοποιούνται στην υπηρεσία (Υ.Τ.Ε.) συνοδευόμενα από τυχόν προτάσεις για τη βελτίωση της σωστής λειτουργίας του σταθμού.
* Οι όποιες Η/Μ εργασίες τροποποιήσεων κριθούν αναγκαίες από τον ανάδοχο και εγκριθούν από την υπηρεσία, για την καλή λειτουργία της μονάδας και των αντλιοστασίων χωρίς πρόσθετη αμοιβή. Το κόστος των υλικών που θα απαιτηθούν βαρύνουν του Π.Κ.
* Η επισκευή οποιασδήποτε Ηλεκτρομηχανολογικής βλάβης προκύψει χωρίς πρόσθετη αμοιβή. Δεν περιλαμβάνονται τα ανταλλακτικά των ίδιων των συμπιεστών που πιθανόν να απαιτηθούν, η επισκευή των ηλεκτροκινητήρων και των αντλιών το κόστος των οποίων βαρύνει το Π.Κ.

Γενικά:

* Ο ανάδοχος υποχρεούται να χρησιμοποιεί εξειδικευμένο, έμπειρο και έμπιστο προσωπικό.
* Να λαμβάνει όλα τα απαραίτητα μέτρα προστασίας.
* Να εκτελεί τις εργασίες σύμφωνα τους ισχύοντες κανονισμούς ασφαλείας και τους κανόνες της τέχνης.
* Σε περίπτωση βλάβης, ο ανάδοχος υποχρεούται να την αποκαθιστά εντός 12ωρου από την διαπίστωσή της χωρίς επιπλέον χρέωση, εκτός εάν χρειαστεί αντικατάσταση ή προσθήκη εξοπλισμού ή εξαρτήματος το κόστος του οποίου, όπως αναφέρεται παραπάνω, βαρύνει το Πανεπιστήμιο. Στη περίπτωση αυτή να οδηγούνται άμεσα τα ακατέργαστα λύματα στην Δημοτική αποχέτευση με δική του μέριμνα και έξοδα, έως ότου εγκριθεί η σχετική δαπάνη και αποκατασταθεί η βλάβη σε εύλογο χρονικό διάστημα.
* Την ευθύνη οποιασδήποτε ζημίας ή ατυχήματος που προκληθεί σε πρόσωπα ή πράγματα κατά τη διάρκεια των εργασιών και εξαιτίας αυτών, τη φέρει ο ανάδοχος.
* Οι βλάβες που θα οφείλονται σε πλημμελή συντήρηση, βαρύνουν τον ανάδοχο για ολόκληρο το ποσό.
* Οι προσφορές να αφορούν το σύνολο των εργασιών και όχι μέρος αυτών.
* Στην Προσφορά θα πρέπει να ορίζεται αναλυτικά η τιμή προσφοράς ανά μήνα (πριν την επιβάρυνση του Φ.Π.Α.) και η συνολική τιμή ανά μήνα μαζί με τον Φ.Π.Α
* Για την αντικειμενική αξιολόγηση των εργασιών απαιτείται η επίσκεψη στους ανάλογους χώρους για την γνώση των τοπικών συνθηκών.
* Ο προσφέρων να προσκομίσει υπεύθυνη δήλωση, στην οποία να δηλώνει:

1. Ότι αποδέχεται πλήρως και ανεπιφύλακτα όλους τους όρους της διακήρυξης.

2. Ότι είναι γνώστης των τοπικών συνθηκών.

Δικαιούμενοι συμμετοχής:

Στη διαδικασία μπορούν να λάβουν μέρος:

α) εταιρείες,

β) φυσικά ή νομικά πρόσωπα,

γ) συνεταιρισμοί,

δ) ενώσεις προμηθευτών που υποβάλλουν κοινή προσφορά και

ε) κοινοπραξίες προμηθευτών εγκατεστημένες σε οποιαδήποτε χώρα της Ε.Ε.

Οι παραπάνω θα πρέπει να έχουν τουλάχιστον 3ετή εμπειρία και να στελεχώνονται από Διπλωματούχο Χημικό Μηχανικό ο οποίος:

* Θα πρέπει να διαθέτει τουλάχιστον 3ετή εμπειρία σε εργασίες συντήρησης και επίβλεψης της σωστής λειτουργίας ανάλογης δυναμικότητας μονάδων Βιολογικών Σταθμών Επεξεργασίας Λυμάτων.
* Θα είναι στη διάθεσή μας καθ΄ όλη τη διάρκεια της σύμβασης για να αντιμετωπίσει οποιοδήποτε πρόβλημα λειτουργίας.
* Θα επιβλέπει τα συνεργία συντήρησης και επισκευών της μονάδας.
* Διάρκεια συντήρησης : Ένα (1) έτος από την ημερομηνία υπογραφής της σύμβασης.
* Προσφορές μπορούν να κατατεθούν μόνο για το σύνολο των εργασιών.
* Η ανάθεση θα γίνει, στον προμηθευτή με τη χαμηλότερη τιμή, μεταξύ των προσφορών που ήταν σύμφωνες με τις προδιαγραφές που ορίζονται στην παρούσα Πρόσκληση Εκδήλωσης Ενδιαφέροντος.
* Τον ανάδοχο βαρύνει παρακράτηση φόρου 4% ή 8% και κάθε άλλη νόμιμη κράτηση.

Τεχνικές πληροφορίες μπορούν να παίρνουν οι ενδιαφερόμενοι όλες τις εργάσιμες ημέρες και ώρες των Δημοσίων Υπηρεσιών από τα γραφεία της Υ.Τ.Ε. στο Κτήριο Διοίκησης του Π.Κ στις Βούτες και στο τηλ. 2810-393102 (κ. Δημ Καρουζάκης).

Για οποιαδήποτε άλλη πληροφορία οι ενδιαφερόμενοι μπορούν να επικοινωνούν όλες τις εργάσιμες ημέρες και ώρες των Δημοσίων Υπηρεσιών, με το Τμήμα Προμηθειών του Πανεπιστημίου Κρήτης στο Ηράκλειο, στο τηλέφωνο 2810- 393137.

Προσφορές θα γίνονται δεκτές από τους ενδιαφερόμενους μέχρι και τη

**Δευτέρα 16 Φεβρουαρίου 2015 και ώρα 14:30,**

στο Τμήμα Προμηθειών της Υποδ/νσης Οικονομικής Διαχείρισης του Πανεπιστημίου Κρήτης στις Βούτες Ηρακλείου (κτήριο Διοίκησης).

**Ο Πρύτανης του Πανεπιστημίου Κρήτης**

**Ευριπίδης Στεφάνου**